
JAVNI NATJEČAJ
ZA FINANCIRANJE PROGRAMA, PROJEKATA, MANIFESTACIJA I AKTIVNOSTI OD INTERESA ZA OPĆE DOBRO KOJE PROVODE UDRUGE NA PODRUČJU OPĆINE VELIKA TRNOVITICA ZA 2018. GODINU
· Udruge u području kulture,
· Udruge osoba s invaliditetom i humanitarne udruge,
· Udruge civilnog društva i udruge mještana,
· Udruge proistekle iz Domovinskog i II. svjetskog rata,
· Udruge u području športa
· Manifestacije povodom obilježavanja Dana Općine.

 Upute za prijavitelje
Datum objave natječaja:
31. siječnja 2018.godine

Rok za dostavu prijava: 
02.ožujka 2018. godine do 15 sati

Na adresu:
Velika Trnovitica 223 a, 43 285 Velika Trnovitica
U zatvorenoj omotnici neovisno na koji način se dostavljaju (poštom ili osobno).

[bookmark: _Toc504979922]1.1	OPIS PODRUČJA DJELOVANJA UDRUGA CIVILNOG DRUŠTVA ZA KOJA SE RASPISUJE NATJEČAJ

Jačanjem kapaciteta OCD-a doprinosi se definiranju kvalitetnijeg života na lokalnoj razini, te se omogućuje kontinuitet i održivost aktivnosti i djelovanje udruga. Provedbom ovog programa dodjele bespovratnih sredstava kojemu je cilj jačanje kapaciteta OCD-a koje djeluju na području Općine Velika Trnovitica, doprinijet će se razvoju lokalnih partnerskih modela i održivom razvoju. Kroz partnerstva s lokalnim i regionalnim vlastima OCD-e se potiče na razvoj onih aktivnosti i usluga koji su prepoznati kao prioritetni.
[bookmark: _Toc504979923]1.2	CILJEVI NATJEČAJA I PRIORITETI ZA DODJELU SREDSTAVA

Opći cilj: Javnog natječaja (dalje: Natječaj) je povećati učinkovitost i sposobnost OCD-a  na području Općine Velika Trnovitica u sljedećim programskim područjima:
1. KULTURA
2. HUMANITARNE DJELATNOST
3. ZAŠTITA HRVATSKIH BRANITELJA
4. CIVILNO DRUŠTVO
5. ŠPORT.

Specifični cilj 
Natječaja je unaprijediti sposobnosti OCD-a na području Općine Velika Trnovitica, koje doprinose zadovoljavanju javnih potreba i ispunjavanju ciljeva i prioriteta definiranih Statutom Općine Velika Trnovitica, strateškim i planskim dokumentima Općine Velika Trnovitica, te čiji programi/projekti/manifestacije i aktivnosti (dalje: programi) doprinose razvoju programskih područja iz Javnog natječaja prema utvrđenim prioritetnim aktivnostima. 


Prioriteti za dodjelu sredstava:
- jačanje kapaciteta udruga za rad sa braniteljima i stradalnicima iz Domovinskog rata te njihovim obiteljima, u području humanitarno socijalne djelatnosti, zaštite zdravlja i ljudskih života, zaštite ljudskih prava, odgoja i obrazovanja mladih i razvoja demokratizacije društva, zaštite okoliša i ostalih djelatnosti,
- jačanje kapaciteta udruga za rad u kulturi,
- jačanje kapaciteta rada udruga osoba s invaliditetom i humanitarnih udruga,
- jačanje kapaciteta rada udruga građana
- promocija i razvoj sporta, te promocija Općine kao sredine koja podržava i potiče svoje stanovnike na aktivno bavljenje sportom.






[bookmark: _Toc504979924]1.3	PLANIRANI IZNOSI I UKUPNA VRIJEDNOST NATJEČAJA

Za financiranje projekata u okviru ovog Natječaja raspoloživ je ukupan iznos od 200.000,00 kuna raspoređen po područjima natječaja kako slijedi:
-za rad udruga proisteklih iz Domovinskog i II. svjetskog rata raspoloživ je iznos od 8.000,00 kn,
-za rad udruga u kulturi - održavanje manifestacija u kulturi raspoloživ je iznos od 40.000,00 kn,
-za rad udruga u području obilježavanja Dana Općine Velika Trnovitica raspoloživ je iznos od 15.000,00 kn.
-za rad udruga osoba s invaliditetom i humanitarnih udruga raspoloživ je iznos sredstava od 1.000,00 kn,
-za rad udruga građana raspoloživ je iznos sredstava od 16.000,00 kn.
- za rad udruga iz područja športa raspoloživ je iznos sredstava od 120.000,00 kn. 
Najmanji iznos traženih sredstava za financiranje programa je 1.000,00 kn, a najveći 60.000,00 kn.

Projekti se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva. 
Općina Velika Trnovitica će sufinancirati programe/projekte koji su predmet objavljenih natječaja sukladno svojim mogućnostima u visini sredstava osiguranih u Proračunu Općine Velika Trnovitica.























[bookmark: _Toc504979925]2.	FORMALNI UVJETI NATJEČAJA
[bookmark: _Toc504979926]2.1.	PRIHVATLJIVI PRIJAVITELJI: TKO MOŽE PODNIJETI PRIJAVU?

Prijavu na Natječaj mogu podnijeti udruge/organizacije civilnog društva koje zadovoljavaju sljedeće kriterije: 
- da imaju sjedište na području Općine Velika Trnovitica ili prijavljeni program provode na području Općine Velika Trnovitica(podrazumijeva se uključenost korisnika s područja Općine Velika Trnovitica u prijavljeni program ) i sukladno prioritetima naznačenim u ovom Javnom natječaju
- da su upisane u Registaru druga RH, odnosno u drugi odgovarajući registar
- da su upisane u Registar neprofitnih organizacija pri Ministarstvu financija
- da su uskladili svoje statute s odredbamaZakona o udrugama te podnijeli zahtjev Uredu državne uprave u Bjelovarsko-bilogorskoj županiji za promjenu podataka u Registru
- da se protiv osobe ovlaštene za zastupanje udruge ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, br. 26/15 – dalje: Uredba)
- da nemaju dugovanja s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine
- da su ispunile ugovorne obveze prema davatelju financijskih sredstava

Odredbe ovog Natječaja koje se odnose na udruge, na odgovarajući se  način primjenjuju i u odnosu na druge organizacije civilnog društva (zaklade, privatne ustanove, vjerske zajednice i druge neprofitne organizacije). 

(2) Pravo prijave na Natječaj nemaju:
       1. ogranci, podružnice i slični ustrojbeni oblici udruga koji nisu registrirani sukladno Zakonu o 
           udrugama kao pravne osobe,
       2. udruge koje nisu upisane u Registar neprofitnih organizacija,
       3. udruge koje su nenamjenski trošile prethodno dodijeljena sredstva iz javnih izvora (nemaju
           pravo prijave slijedeće dvije godine, računajući od godine u kojoj su provodile projekt),
       4. udruge koje su u stečaju,
       5. udruge koje nisu ispunile obveze uz plaćanje doprinosa ili poreza,
       6. udruge čiji je jedan od osnivača politička stranke.

(3) Prijavitelj može podnijeti najviše2 programa/projekta. 

Ako prijavitelj podnese više projektnih prijava koje zadovoljavaju uvjete ovog Poziva i prihvatljive su za financiranje, za potpisivanje Ugovora bit će odabrana prijava s većim brojem bodova.
Prijavitelj može istovremeno biti partner u drugoj prijavi.





[bookmark: _Toc504979927]2.2 	Prihvatljivi partneri na projektu / programu
Udruge mogu djelovati zasebno ili s partnerskim udrugama. Partnerstvo na projektu nije obvezno, već je poželjno pri pripremi i provedbi prijavljenog projekta. Partneri moraju biti pravne osobe registrirane kao nevladine, neprofitne organizacije, institucije i ustanove. Partnerstvo u projektu se dokazuje izjavom o partnerstvu, potpisanom i ovjerenom od strane nositelja projekta te svih partnera na projektu.
Partneri mogu sudjelovati u više od jedne prijave.
Ugovor o financijskoj potpori zaključit će se s nositeljem projekta koji je ujedno odgovoran i za provedbu projekta, namjensko trošenje odobrenih sredstava i redovito izvješćivanje.
Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 2.1. Natječaja. 
[bookmark: _Toc504979928]2.3	Prihvatljive aktivnosti koje će se financirati putem natječaja
Svaka udruga može priijaviti i ugovoriti do najviše dva programa u okviru ovog natječaja, na razdoblje provedbe u vremenu od 01.01.2018. do 31.12.2018. godine.

(3) Prihvatljive projektne aktivnosti su:

· jačanje kapaciteta OCD-a za razvoj i upravljanje ljudskim potencijalima
· jačanje kapaciteta OCD-a za upravljanje i koordiniranje volonterima, izobrazba volontera i razvoj volonterskih programa za pružanje socijalnih usluga, provedba volonterskih pilot programa (uključujući zapošljavanje koordinatora volontera)
· razvoj i uvođenje sustava osiguranja kvalitete OCD-a u pružanju socijalnih usluga
· razvoj alata za praćenje provedbe i evaluaciju kvalitete i opsega socijalnih usluga u zajednici
· mentoriranje i osposobljavanje zaposlenika lokalnih OCD-a koji djeluju u području pružanja socijalnih usluga (uključujući stručno osposobljavanje za rad u tim OCD-ima) 
· uspostavljanje mobilne podrške malim lokalnim OCD-ima za pružanje socijalnih usluga
· unapređivanje znanja i razvijanje vještina zaposlenika i volontera OCD-a za pružanje specifične socijalne usluge
· unapređivanje znanja i razvijanje vještina zaposlenika i volontera OCD-a za zagovaranje i osnaživanje korisnika socijalnih usluga
· razvijanje inovativnih socijalnih usluga OCD-a 
· aktivnosti usmjerene na poticanje komunikacije OCD-a s općom, ciljanom i stručnom javnosti u području socijalnih usluga
· aktivnosti usmjerene poticanju lokalnih vlasti, javnih institucija i poslovnog sektora za suradnju s civilnim društvom u planiranju i pružanju socijalnih usluga u zajednici 

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.




(4) Projekti i aktivnosti koje i nisu prihvatljive za financiranje:

· aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima,
· aktivnosti koje se odnose isključivo ili većinski na pojedinačne stipendije za studije ili radionice,
· aktivnosti koje se odnose isključivo na razvoj strategija, planove i druge slične dokumente
· aktivnosti koje se tiču isključivo pravne zaštite,
· aktivnosti koje se tiču isključivo odnosa s javnošću,
· aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade,
· aktivnosti koje stvaraju profit,
· aktivnosti koje se odnose na osnivanje privatne tvrtke.
[bookmark: _Toc504979929]2.4	Prihvatljivi troškovi koji će se financirati ovim natječajem
Sredstvima ovog natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta/programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. Troškovi trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

Povjerenstvo za ocjenjivanje prijava ima pravo za pojedini program predložiti sredstva za sufinanciranje i u manjem iznosu od najvišeg iznosa utvrđenog rasponom sredstava po pojedinoj prioritetnoj aktivnosti. Pri tom će se voditi procjenom naznačenih troškova u odnosu na predviđene aktivnosti iz prijave te planiranom sufinanciraju upravljenog programa iz drugih izvora.


PRIHVATLJIVI TROŠKOVI 

Prihvatljivi troškovi mogu biti izravni i neizravni troškovi.

Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su: 

· organizacija obrazovnih aktivnosti, okruglih stolova (pri čemu treba posebno naznačiti vrstu i cijenu svake usluge), 
· materijal za provedbu aktivnosti,
· grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene), 
· usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
· troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.), 
· izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade,
· troškovi komunikacije (troškovi telefona, interneta i sl.) koji moraju biti specificirani, 
· troškovi nabavke opreme nužne za provedbu projekta/programa koja mora biti specificirana po vrsti i iznosu, 
· izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja),
· ostali troškovi koji su izravno vezani za provedbu aktivnosti programa ili projekta.


Pod prihvatljivim neizravnim troškovima podrazumijevaju se troškovi koji nisu izravno povezani s provedbom programa ili projekta, ali neizravno pridonose postizanju njegovih ciljeva, pri čemu i ovi troškovi trebaju biti specificirani i obrazloženi.
Korisniku sredstava može se odobritifinanciranjezapokrivanjedijelaneizravnihtroškovakaoštosu: 
- komunalne usluge (energija, voda, smećei sl.), 
- uredski materijal , 
- sitan inventar, 
- telefon, pošta i internet,
Vrijednost kupnje opreme, namještaja, i manjih adaptacijskih radova ne smije premašiti 10% ukupnih prihvatljivih troškova projekta.
Odobrena financijska sredstva financijske potpore korisnik je dužan utrošiti isključivo za realizaciju programa i aktivnosti utvrđenih proračunom i ugovorom. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog ugovorom.  Svako odstupanje od proračuna bez odobrenja Jedinstvenog upravnog odjela smatrat će se nenamjenskim trošenjem sredstava. 
Neprihvatljivi  troškovi
Neprihvatljivim troškovima projekata ili programa smatraju se:
· dugovi i stavke za pokrivanje gubitaka ili dugova,
· dospjele kamate,
· stavke koje se već financiraju iz javnih izvora,
· gubici na tečajnim razlikama,
· troškovi reprezentacije i alkoholnih pića,
· troškovi koji nisu predviđeni Ugovorom,
· donacije u dobrotvorne svrhe,
· zajmovi drugim organizacijama ili pojedincima,
· troškovi smještaja i hrane (osim u slučaju višednevnih i međunarodnih programa),
· drugi troškovi koji nisu u neposrednoj povezanosti sa sadržajem i ciljevima projekta.

Općina neće financirati aktivnosti udruga koje se, sukladno Zakonu i drugim pozitivnim propisima smatraju gospodarskom djelatnošću udruga. 



[bookmark: _Toc504979930]3.	KAKO SE PRIJAVITI?	
Podnositelji prijave svoje programe prijavljuju iskljuičivo na propisanim obrazcima, a natječajnu dokumentaciju mogu preuzeti u Jedinstvenom upravom odjelu Općine Velika Trnovitica u uredovno vrijeme ili sa službene mrežne stranice Općine Velika Trnovitica www.velika-trnovitica.hr.

OBAVEZNA DOKUMENTACIJA KOJA SE PREDAJE PRILIKOM PRIJAVE NA NATJEČAJ:

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Pozivu na dostavu projektnih prijedloga i natječajnoj dokumentaciji:


1. Obrazac opisa programa ili projekta (izvornik, ovjerenpečatomudrugeipotpisanodstraneovlašteneosobepodnositeljazahtjeva) 
2. Obrazac proračuna programa ili projekta (izvornik, ovjerenpečatomudrugeipotpisanodstraneovlašteneosobepodnositeljazahtjeva) 
3. Obrazac izjave o nepostojanju dvostrukog financiranja  ( ako je neprimjenjivo, Dokaz o sufinanciranju programa ili projekta)
4. Obrazac izjave o partnerstvu, (potpisan i ovjeren od strane nositelja projekta te svih partnera na projektu, ako se projekt provodi u partnerstvu),
5. Obrazac Izjave o programima ili projektima udruge financiranim iz javnih izvora u 2018. godini (ako je primjenjivo),
6. Obrazac životopisa voditelja programa ili projekta (ako je primjenjivo),
7. Preslika Statuta udruge prijavitelja i partnera,
8. Dokaz o registraciji – Izvadak iz Registra udruga Republike Hrvatske (ne stariji od tri mjeseca  do dana raspisivanja ovog Poziva- izvadak iz registra udruga može zamijeniti i ispis elektronske stranice sa svim podacima udruge u registru)

 OBAVEZNA DOKUMENTACIJA KOJA SE PREDAJE ISKLJUČIVO PRIJE POTPISIVANJA UGOVORA:
9. [bookmark: _GoBack]Uvjerenje nadležnog suda, ne starije od šest (6) mjeseci od dana objave Natječaja, da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) ne vodi prekršajni, odnosno kazneni postupak u skladu s odredbama Uredbe.
10. Dokaz o transparentnom financijskom poslovanju - Preslika financijskog izvješća o poslovanju udruge za 2017. godinu ili ispis iz Registra neprofitnih organizacija. 
11. Dokaz o plaćenim doprinosima, porezima i drugim davanjima prema državnom proračunu-Potvrda Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju da postoji javni dug, on mora biti podmiren prije samog potpisivanja Ugovora. Potvrda mora biti izdana unutar roka od kada je raspisan natječaj do datuma dostave projektnog prijedloga.






[bookmark: _Toc125454352][bookmark: _Toc504979931]3.1.	Sadržaj Opisnog obrasca
Opisni obrazac projekta/programa dio je obvezne dokumentacije. Sadrži podatke o prijavitelju, partnerima te sadržaju projekta/programa koji se predlaže za financiranje. Obrasci u kojima nedostaju podaci vezani uz sadržaj projekta neće biti uzeti u razmatranje. Obrazac je potrebno ispuniti na računalu. Rukom ispisani obrasci neće biti uzeti u razmatranje. Ukoliko opisni obrazac sadrži gore navedene nedostatke, prijava će se smatrati nevažećom. 
[bookmark: _Toc125454353][bookmark: _Toc504979932]3.2.	Sadržaj obrasca Proračuna
Obrazac  Proračuna dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima projekta/programa, kao i o bespovratnim sredstvima koja se traže od Općine Velika Trnovitica.  Prijava u kojima nedostaje obrazac Proračuna, neće biti uzeta u razmatranje, kao ni prijava u kojoj obrazac Proračuna nije u potpunosti ispunjen. Obrazac je potrebno ispuniti na računalu. Rukom ispisani obrasci neće biti uzeti u razmatranje.
[bookmark: _Toc125454354][bookmark: _Toc504979933]3.3.	Gdje poslati prijavu?
Obvezne obrasce i propisanu dokumentaciju potrebno je poslati u papirnatom (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije. 

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili osobno u Jedinstveni upravni odjel Općine Velika Trnovitica, obavezno uz napomenu 

(„Ne otvarati prije sastanka Povjerenstva za provjeru propisanih uvjeta“)
	
na sljedeću adresu:

 (
OPĆINA VELIKA TRNOVITICA
Velika Trnovitica 223a
43285  Velika Trnovitica
)





[bookmark: _Toc504979934]3.4.	Rok za slanje prijave
Rok za prijavu na natječaj je 30 dana od dana objave zaključno s 02.03.2018.godine.
Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno, prijavitelju će biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

Javni natječaj se objavljuje na mrežnoj stranici Općine Velika Trnovitica: www.velika-trnovitica.hr. 


[bookmark: _Toc125454356][bookmark: _Toc504979935]3.5.	Kome se obratiti ukoliko imate pitanja?
Sve informacije mogu se dobiti u Jedinstvenom upravnom odjelu Općine Velika Trnovitica, na e- mail adresi: opcina-velika-trnovitica@bj.t-com.hrilinabrojtelefona 043/541-038 i to najkasnije 15 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a odgovori na najčešće postavljena objavit će se na sljedećoj web stranici:
www.velika-trnovitica.hr. 

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.
[bookmark: _Toc40507653][bookmark: _Toc504979936]4.  PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA PROPISANE UVJETE NATJEČAJA
Davatelj financijskih sredstava imenovao je Povjerenstvo za provjeru formalnih uvjeta natječaja.
1. Administrativna provjera
Prijavljeni projekt mora zadovoljavati formalne uvjete:
-prijava je zaprimljena u propisanom roku,
-upis prijavitelja u odgovarajući matični registar,
-upis prijavitelja u registar neprofitnih organizacija,
-dokaz o pravnoj osobnosti partnera,
-prijava dostavljena na propisanim obrascima,
-dostavljena preslika Statuta udruge,
-prijava je ispunjena putem računala i dostavljena u papirnatom obliku.

2. Izrada popisa udruga koje su zadovoljile formalne uvjete
Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo izrađuje popis svih prijavitelja koji su zadovoljili propisane uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili propisane uvjete natječaja.
Također, davatelj će pisanim putem obavijestiti sve prijavitelje koji nisu zadovoljili propisane uvjete o razlozima odbijanja njihove prijave.

(B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA
Davatelj financijskih sredstava ustrojava Povjerenstvo za procjenu prijava (dalje: Povjerenstvo) koje se sastoji od 3-5 članova. Svaka pristigla i zaprimljena prijava ocjenjuje se temeljem obrasca za procjenu koji se nalazi u nastavku.

Evaluacijski kriteriji podijeljeni su u nekoliko područja procjene. Svakom području procjene dodjeljuje se bod između 1 i 5, sukladno slijedećim kategorijama ocjenjivanja: 1= nedovoljno, 2=dovoljno, 3=dobro,
 4 = vrlo dobro, 5 = odlično.

	A. Institucionalna sposobnost prijavitelja/partnera 

	Bodovi (20)

	A.1 Ima li prijavitelj dovoljno iskustva i stručnog kapaciteta za provođenje planiranih aktivnosti projekata/programa (imaju li odgovarajuće sposobnosti i vještine za njegovo provođenje, te znanja o problemima koji se rješavaju ovim Natječajem)? 
	1 - 5

	A.2 Imaju li partnerske organizacije dovoljno stručnog iskustva i kapaciteta za provođenje planiranih aktivnosti projekta (posebno znanje o problemima koji se rješavaju ovim Natječajem)? 
	1 - 5

	A.3 Imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna projekta/programa)? 
	1 - 5

	A.4 Postoji li jasna struktura upravljanja projektom/programom? Je li jasno definiran projektni tim i obveze njegovih članova?
	1 - 5

	A. ukupan broj bodova (maksimalan broj bodova 20)
	




	B. Relevantnost projekta/programa
	Bodovi (40)

	B.1 Koliko je projektni prijedlog relevantan u odnosu na ciljeve i prioriteta područja aktivnosti Natječaja (je li projekt/program u skladu s mjerama i aktivnostima u planiranim nacionalnim/regionalnim/lokalnim programima, strategijama i politikama koje su u nadležnosti davatelja financijskih potpora)?
	1 - 5

	B.2  Jesu li ciljevi projekta/programa jasno definirani i realno dostižni?
	1 - 5

	B.3 Jesu li aktivnosti projekta/programa jasne, opravdane, razumljive i provedive? 
	1 - 5

	B.4 Jesu li rezultati jasno određeni i hoće li aktivnosti dovesti do ostvarivanja rezultata? 
	1 - 5

	B.5  Ima li projekt/program jasno definirane korisnike (broj, dob, spol i sl.)? Definira li i u kojoj mjeri projekt/program njihove probleme i potrebe? 
	1 - 5

	B.6 Pridonosi li projekt/program i u kojoj mjeri rješavanju problema korisnika? 
	1 - 5

	B.7 U kojoj mjeri su rezultati projekta/programa održivi? Jesu li kvalitetno osmišljeni mehanizmi upravljanja rizicima u provedbi programa ili projekta?
	1 - 5

	B.8 Uspostavlja li projekt model koji će druge organizacije moći primijeniti/ponoviti na području iste županije i/ili Republike Hrvatske?
	1 - 5

	B. ukupan broj bodova (maksimalan broj bodova 40)
	

	C. Proračun (troškovi) 
	Bodovi (20)

	C.1 Jesu li troškovi projekta/programa realni u odnosu na određene rezultate i predviđeno vrijeme trajanja? *
	(1 - 5) x 2

	C.2 Jesu li troškovi projekta usklađeni s planiranim aktivnostima projekta/programa? *[footnoteRef:2] [2: *ovi bodovimnože se s 2 zbogsvojevažnosti] 

	(1 - 5) x 2

	C. ukupan broj bodova (maksimalan broj bodova 20)
	

	D. Prednost u financiranju

	Bodovi (20)

	D.1 Planira li prijavitelj u provedbu aktivnosti uključiti volontere (o čemu prilaže Izvješće o obavljenim uslugama ili aktivnostima organizatora volontiranja u 2017. godini podneseno nadležnom Ministarstvu socijalne politike i mladih). 
	1 - 5

	D.2 Hoće li udruge tijekom provedbe projekta/programa zaposliti najmanje jednog stručnjaka odgovarajuće struke u određenom području (o čemu prilažu Izjavu o namjeri zapošljavanja) i koordinatora volontera? 
	1 - 5

	D.3 U projektno partnerstvo, osim obaveznog partnera, uključuju i dodatne partnere te je u prijavi jasno obrazložena uloga pojedinog partnera u provedbi programa/projekta. 
	1 - 5

	D.4 Prijavljeni projekt/program predviđa nove inicijative u zajednicama s nižim stupnjem razvijenosti (područja od posebne državne skrbi, otoci, ruralne i manje urbane sredine sukladno Vrijednosti indeksa razvijenosti i pokazatelja za izračun indeksa razvijenosti na lokalnoj razini koja je manja od 75% Indeksa razvijenosti Republike Hrvatske). 
	1 - 5

	D. ukupan broj bodova (maksimalan broj bodova 20)
	

	UKUPNO (maksimalan broj bodova 100)
	




Svaki član Povjerenstva za ocjenjivanje programa/projekata (ili vanjski ocjenjivač i ocjenjivačica) samostalno ocjenjuje pojedine prijave udruga, upisujući svoja mišljenja o vrijednosti prijavljenih programa/projekata ocjenom od 1 do 5 za svako postavljeno pitanje u obrascu za procjenu i to za svaki pojedinačni program/projekt. Povjerenstvo za ocjenjivanje programa/projekata donosi privremenu bodovnu listu zbrajanjem pojedinačnih bodova najmanje dva ocjenjivača te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je program/projekt ostvario. Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim, a financiranje će ostvariti samo onoliki broj najbolje ocijenjenih prijava čiji zatraženi iznos zajedno ne premašuje ukupni planirani iznos natječaja.

Programi/projekti koji prilikom postupka ocjenjivanja ne ostvare minimalno 50 bodova neće moći biti financirani kroz ovaj natječaj.


Privremena lista odabranih projekata/programa za dodjelu sredstava

Temeljem provedene procjene prijava koje su zadovoljile propisane uvjete natječaja, Povjerenstvo će sastaviti privremenu listu odabranih projekata/programa, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih projekata / programa za dodjelu sredstava.

(C) DOSTAVA DODATNE DOKUMENTACIJE I UGOVARANJE 
[bookmark: _Toc40507654]Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata/programa za dodjelu sredstava. 

Prije konačnog potpisivanja ugovora s korisnikom sredstava, a temeljem procjene povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Prije sklapanja ugovora prijavitelj je dužan potpisati izjavu o nepostojanju dvostrukog financiranja te dostaviti dodatnu dokumentaciju.

Dodatna dokumentacija koja će biti tražena prije potpisivanja ugovora:

-uvjerenje o nekažnjavanju (ne starije od 6 mjeseci),
-potvrda porezne uprave o nepostojanju dugovanja (ne starije od 30 dana).

Provjeru dodatne dokumentacije vrši Povjerenstvo.

Ukoliko prijavitelj ne dostavi traženu dodatnu dokumentaciju u traženom roku (koji ne smije biti kraći od 10 dana), njegova prijava će se odbaciti kao nevažeća.
Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Rezervna lista odabranih projekata / programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih projekata / programa. 

Nakon provjere dostavljene dokumentacije, Povjerenstvo predlaže konačnu listu odabranih projekata / programa za dodjelu sredstava na odlučivanje odgovornoj osobi davatelja financijskih sredstava.

Za svaki odobreni projekt potpisuje se Ugovor o korištenju sredstava iz proračuna Općine Velika Trnovitica za 2018. godinu s nositeljem projekata.

Ugovorom se uređuju međusobna prava i obveze udruge i Općine Velika Trnovitica (dinamika, visina, rok i način isplate potpore, rok izvršenja projekta/programa, način i dinamika izvješćivanja o provođenju projekta/programa i utrošku sredstava, obveza udruge u slučaju nenamjenskog trošenja sredstava, obveza vraćanja neutrošenih sredstava i slično).

Općina Velika Trnovitica će kontrolirati namjensko trošenje odobrenih sredstava na temelju  opisnog i financijskog izvješća koja su udruge obvezne dostavljati Općini.

5. [bookmark: _Toc419712062][bookmark: _Toc504979937]	OBAVIJEST O DONESENOJ ODLUCI O DODJELI FINANCIJSKIH SREDSTAVA
Nakon donošenja odluke o prijavama za koje su odobrena financijska sredstva, nadležni upravni odjel na službenim mrežnim stranicama Općine objavljuje rezultate natječaja. 

Udrugama kojima nisu odobrena financijska sredstva, može se na njihov zahtjev u roku od osam dana od dana primitka pisane obavijesti o  rezultatima natječaja omogućiti uvid u zbirnu ocjenu njihove prijave, uz pravo Općine da zaštiti tajnost podataka o osobama koje su ocjenjivale prijavu. 
Svi prijavitelji, čije su prijave ušle u postupak procjene, biti će obaviješteni o donesenoj Odluci o dodjeli financijskih sredstava projektima / programima u sklopu Natječaja. U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.
Rezultati javnog natječaja biti će objavljeni na mrežnoj stranici Općine Velika Trnovitica: 
www.velika-trnovitica.hr

5.1. Podnošenje prigovora 

Općina udrugama koje su nezadovoljne odlukom o dodjeli financijskih sredstava omogućuje pravo na prigovor.
Prigovor se ne može podnijeti na odluku o neodobravanju sredstava ili visinu dodijeljenih sredstava.
Prigovori se podnose Jedinstvnom upravnom odjelu Općine Velika Trnovitica u pisanom obliku, u roku od osam dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice i na temelju prethodnog mišljenja posebnog povjerenstva, donosi Načelnik. 

Rok za donošenje odluke po prigovoru je osam dana od dana primitka prigovora.
Prigovor ne odgađa izvršenje odluke i daljnju provedbu natječajnog postupka.
Temeljem odluke Načelnika po prigovoru, odluka o dodjeli financijskih sredstava je konačna.

5.2. Informiranje i vidljivost

Korisnik mora osigurati vidljivost financiranja programa od strane Općine Velika Trnovitica.

Cilj informiranja i vidljivosti je podizanje svijesti javnosti, medija i dionika o ulozi Općine Velika Trnovitica te rezultatima i učincima financiranih projekata.








6. Indikativni kalendar natječajnog postupka

	Faze natječajnog postupka
	Datum

	Objava Natječaja
	31.1.2018.

	Rok za dostavu prijava
	02.03.2018.

	Rok za slanje pitanja vezanih uz Natječaj
	16.2.2018.

	Rok za upućivanje odgovora na pitanja vezana uz Natječaj 
	22.2.2018.                         

	Rok za provjeru propisanih uvjeta Natječaja
	7 dana od isteka roka za dostavu prijava

	Rok za slanje obavijesti o nezadovoljavanju propisanih uvjeta Natječaja
	8 dana od donošenja odluke o neispunjavanju uvjeta

	Rok za podnošenje prigovora o nezadovoljavanju propisanih uvjeta Natječaja
	do 8 dana od dostave pisane obavijesti

	Rok za procjenu prijava koje su zadovoljile propisane uvjete Natječaja
	30 dana od isteka roka za dostavu prijava 

	Rok za objavu odluke o dodjeli financijskih sredstava i slanje obavijesti prijaviteljima
	45 dana od isteka roka za dostavu prijava

	Rok za ugovaranje
	15 dana od dana donošenja odluke o financiranju



Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: http://www.velika-trnovitica.hr/



[bookmark: _Toc40507656]7.POPIS NATJEČAJNE DOKUMENTACIJE
Natječajna dokumenatcija objavljena je ne mrežnim stranicama Općine Velika Trnovitica : http://www.velika-trnovitica.hr/ 

[bookmark: _Toc40507657]OBRASCI 
1. [bookmark: _Toc40507661]Opisni obrazac (Word format),
2. Obrazac proračuna (Excel format),
3. Obrazac izjave o partnerstvu (Word format),
4. Popis priloga koje je potrebno priložiti uz prijavu (Excel format),
5. Obrazac za ocjenu kvalitete (Word format),
6. Obrazac izjave o nepostojanju dvostrukog financiranja (Word format),
7. Obrazac ugovora (Word format),
8. Obrazac za opisni izvještaj (Word format),
9. Obrazac za financijski izvještaj (Excel format).

